প্রধানমন্ত্রী বলেন, ‘আমরা বন্যার পূর্বাভাস পাওয়ার কারণে পর্যাপ্ত চাল মজুদ করেছি। চাল আমদানির ওপর ২৮ শতাংশ কর কমিয়ে ২ শতাংশে নামিয়ে এনেছি। ১৫ লাখ মেট্রিকটন চাল বিদেশ থেকে আমদানি করে মজুদ করেছি। যাতে আমরা বন্যা দুর্গত মানুষদের পর্যাপ্ত ত্রাণ সহায়তা দিতে পারি। সাধারণ মানুষ ১০ টাকা করে ৩০ কেজি চাল কিনতে পারবে। এই ১০ টাকার চাল যাতে ৫০ লাখ মানুষ পায় তার ব্যবস্থাও আমরা করেছি। সেই সাথে যারা হতদরিদ্র তাদের মাঝে ভিজিএফ ভিজিএ কার্ড বিতরণ করা হয়েছে। তারা এই কার্ডের মাধ্যমে খাদ্য সাহায্য পায় সেটা আমরা অব্যাহত রেখেছি। বিধবা এবং স্বামী পরিত্যক্তাদেরও ভাতার ব্যবস্থা করেছি।’